Böyük partlayış nəzəriyyəsindən narahat olanların başında dünya səviyyəsində tanınmış ateist ingilis astronomu Fred Hoyl (Fred Hoyle) gəlirdi. Hoyl (Hoyle), bu əsrin ortalarında “steady-state” (stasionar kainat) adlı, XIX əsrdəki sonsuz kainat fikrinin davamı olan yeni bir kainat modeli ortaya atdı. Hoyl (Hoyle) kainatın genişləndiyini qəbul etməklə yanaşı, kainatın ölçü və zaman cəhətdən sonsuz olduğunu iddia edirdi. Bu modelə görə, kainat genişləndikcə maddə, lazımi miqdarda, birdən-birə, öz-özünə yaranmağa başlayırdı. Görünür ki, yeganə məqsədi materialist fəlsəfənin təməli olan “əzəldən bəri mövcud olan maddə” əhkamını dəstəkləmək olan bu nəzəriyyə kainatın başlanğıcı olduğunu müdafiə edən böyük partlayış nəzəriyyəsinə tamamilə ziddi.